CELEX: 62009TN0191
Language: mt
Date: 2009-05-14 00:00:00
Title: Kawża T-191/09: Rikors ippreżentat fl- 14 ta’ Mejju 2009 — HIT Trading u Berkman Forwarding vs Il-Kummissjoni

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/53
            
         Rikors ippreżentat fl-14 ta’ Mejju 2009 — HIT Trading u Berkman Forwarding vs Il-Kummissjoni
   (Kawża T-191/09)
   2009/C 180/99
   Lingwa tal-kawża: L-Olandiż
   
      Partijiet
   
   
      Rikorrenti: HIT Trading BV (Barneveld, l-Olanda) u Berkman Forwarding BV (Barendrecht, l-Olanda) (rappreżentant: A.T.M. Jansen, avukat)
   
      Konvenuta: Il-Kummissjoni tal-Komunitajiet Ewropej
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni tat-12 ta’ Frar 2009, fil-Każ REC 08/01. Fl-istess waqt, tiddikjara li ma jseħħx l-istralċ addizzjonali ta’ dazji doganali u ta’ dazji antidumping, peress li r-remissjoni ta’ dawn id-dazji hija ġġustifikata.
            
         
      Motivi u argumenti prinċipali
   
   Ir-rikorrenti jsostnu li l-Kummissjoni kkunsidrat b’mod żbaljat li l-istralċ addizzjonali ta’ dazji doganali u ta’ dazji antidumping kien jirriżulta ġġustifikat, u li ddikjarat, ukoll b’mod żbaljat, li ma teżistix sitwazzjoni oħra fis-sens tal-Artikolu 239 tar-Regolament tal-Kunsill (KEE) Nru 2319/92 tat-12 ta’ Ottubru 1992, li jwaqqaf il-Kodiċi Doganali tal-Komunità (ĠU L 302, p. 1).
   Insostenn tar-rikors tagħhom, ir-rikorrenti jsostnu dan li ġej:
   
               —
            
            
               Il-Kummissjoni tikkunsidra li, b’osservanza tal-oriġini preferenzjali, l-awtoritajiet doganali Pakistani wettqu żball attiv fis-sens tal-Artikolu 220(2)(b) tar-Regolament Nru 2913/92. Il-Kummissjoni tikkunsidra b’mod żbaljat li dan l-iżball fir-rigward tal-oriġini mhux preferenzjali ma jikkostitwixxix żball fis-sens tal-Artikolu 220(2)(b) tar-Regolament Nru 2913/92.
            
         
               —
            
            
               Il-Kummissjoni ssostni b’mod żbaljat li r-rikorrenti ma kinux metikolużi fir-rigward tad-dikjarazzjonijiet ippreżentati a posteriori tal-10 ta’ Settembru 2004.
            
         
               —
            
            
               Fl-eżami ta’ jekk hemmx il-possibbiltà li ma jkunx meħtieġ stralċ addizzjonali jew jekk din hijiex sitwazzjoni oħra, il-Kummissjoni ma wettqitx l-obbligi tagħha, b’mod indebitu.
            
         
               —
            
            
               Il-Kummissjoni tikkunsidra li, fir-rigward tal-oriġini preferenzjali, l-awtoritajiet doganali Pakistani wettqu żball attiv fis-sens tal-Artikolu 220(2)(b) tar-Regolament Nru 2913/92. Il-Kummissjoni tikkkunsidra, b’mod żbaljat li, fir-rigward tal-oriġini mhux preferenzjali, dan l-iżball ma jikkostitwixxix sitwazzjoni oħra fis-sens tal-Artikolu 239 tar-Regolament Nru 2913/92.
            
         
               —
            
            
               Mid-deċiżjoni kkontestata ma jirriżultax li l-Kummissjoni verament ikkunsidrat, minn naħa, l-interess tal-Komunità li tiżgura l-osservanza sħiħa tal-liġi doganali u, min-naħa l-oħra, l-interess tal-importatur bona fide li ma jsostnix danni li jmorru lil hinn mir-riskju kummerċjali ordinarju.
            
         
               —
            
            
               Mid-deċiżjoni kkontestata ma jirriżultax li l-Kummissjoni ser teżamina l-fatti rilevanti kollha, sabiex tevalwa jekk iċ-ċirkustanzi tal-każ konkret jagħtux lok għal sitwazzjoni oħra.